O‘zbekiston Kambag‘allikni qisqartirish va bandlik vazirligi hamda «Chongqing» xalqaro hamkorlik trening markazi o‘rtasida anglashuv memorandumi imzolandi. Bu haqda O‘zA xabar bermoqda. Unga ko‘ra, O‘zbekiston mahallalaridagi 9 ming 400 nafar hokim yordamchilari «Xitoy tajribasi asosida kambag‘allikni qisqartirish» mavzusida ikki hafta mobaynida xitoylik mutaxassislardan onlayn ta’lim oladi. Mazkur loyihaning 2-bosqichida 200 nafar hokim yordamchilari shu yilning kuz oylarida Xitoyda ikki haftalik amaliyot o‘taydi. Mazkur amaliyotni o‘tash bilan bog‘liq xarajatlar «Chongqing» xalqaro hamkorlik trening markazi tomonidan qoplab berilishi ko‘zda tutilgan.